Big Bang

In cosmoluggia, lu Big Bang è la tiuria scientifica di l'origgini di l'universu comu na rapida espansioni dû spazziu chi si jinci di materia a partiri di nu puntu di dinsità e timpiraturi infiniti, ma ntâ nu mumentu precisu dû tempu, chi secunnu li mudelli cchiù accittati currispunni a circa 13,7 miliardi di anni fa.

Lu spustamentu versu lu russu (o redshift) chi si pò ossirvari taliannu li galassi, veni a diri chi li galassi erunu cchiù vicini l'uni a l'autri ntô passatu. Estrapolannu ntô passatu, sti ossirvazzioni portunu a pinsari a n'ebbica unni tutta la materia e l'energia era cuncintrata nta na riggiuni infinitamenti cchiu nica dî diminsioni attuali di l'universu, e chi a partiri di ddà, l'universu s'è espansu.

La parola "Big Bang" è usata pi indicari lu puntu dû passatu chi origginau l'universu e puru la tiuria cosmologgica chi spiega l'origgini e l'evoluzzioni pi espansioni di l'universu.

Na consiquenza dû Big Bang è ca oggi l'universu nun è comu era ntô passatu, né comu sarà ntô futuru. Di stu modellu, George Gamow ntô 1948 sprummintau l'esistenza di na Radiazzioni cosmica di funnu chi fu scuperta pòi ntô 1965 e sirviu a cunfirmari la tiuria dû Big Bang, contra la tiuria altirnativa di l'universu stazzionariu chi all'ebbica avia ancora i sò sustinituri.

 Talia puru 

 Big crunch

Catigurìa:Astronumìa
Catigurìa:Fìsica
Catigurìa:Cosmoluggìa